Ιερά Μητρόπολις Μυριοφύτου και Περιστάσεως

Η Ιερά Μητρόπολις Μυριοφύτου και Περιστάσεως είναι μια επαρχία (Μητρόπολη) του Οικουμενικού Πατριαρχείου. Η επισκοπή υπήρχε ιστορικά έως το 1923 με έδρα της το Μυριόφυτο (σήμερα Mürefte). 

Ο τίτλος του Μυριοφύτου και Περιστάσεως, Υπερτίμου και Εξάρχου Προποντίδος αποδίδεται πλέον σε τιτουλάριους επισκόπους του Πατριαρχείου.

Μητροπολίτης Μυριοφύτου και Περιστάσεως είναι από το 2000 ο Ειρηναίος (Ιωαννίδης).

 Ιστορικά στοιχεία 
Η Περίσταση (σήμερα Şarköy), ιδρύθηκε ως αποικία της Σάμου τον 7ο αιώνα π.Χ. Βρίσκεται στην ακτή της θάλασσας του Μαρμαρά, 190 χλμ δυτικά της Κωνσταντινούπολης. Το Μυριόφυτο (σήμερα Mürefte) βρίσκεται 10 χλμ βορειοανατολικά της Περίστασης και αναφέρεται για πρώτη φορά το 1063, οπότε καταστράφηκε από σεισµό.

Η περιοχή των δύο πόλεων είχε περιέλθει σε ρωμαϊκό έλεγχο ήδη από το 146 π.Χ. και κατακτήθηκε από τους Οθωμανούς περί το 1360. 

Τον 12ο αιώνα ιδρύθηκε η επισκοπή Περιστάσεως, υπαγόμενη στη Μητρόπολη ΗρακλείαςDarrouzès, Notitiae episcopatuum Ecclesiae Constantinopolitanae, Paris 1981, Notitia 1, p. 311, nº 55. Αργότερα η έδρα της μεταφέρθηκε στο Μυριόφυτο και τον 16ο αιώνα ήταν γνωστή ως Περιστάσεως και Μυριοφύτου. Τον 17ο αιώνα, το όνομα άλλαξε σε Μυριοφύτου και Περιστάσεως. Τον Ιανουάριο του 1909 η επισκοπή ανυψώθηκε σε Μητρόπολη. Μετά την ανταλλαγή πληθυσμών Ελλάδας - Τουρκίας το 1923 δεν έμεινε καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Μυριοφύτου και Περιστάσεως συνόρευε βόρεια και δυτικά με τη Μητρόπολη Ηρακλείας, νοτιοανατολικά με τη Θάλασσα του Μαρμαρά και βορειοανατολικά με τη Μητρόπολη Γάνου και Χώρας. Εκτός από το Μυριόφυτο και την Περίσταση, περιελάμβανε τις κοινότητες Ηρακλείτσα (Eriklice), Πλάτανο (Çınarlı), Στέρνα ή Στέρνη (Tepeköy), Καλαμίτσι (Yukarıkalamış), Λούπουδα ή Λούπιδα (İğdebağları), Γιολτζίκ ή Γιολτζίκι ή Λιμνίσκη (Gölcük), Νεοχώρι (Yeniköy), Γιαγάτς ή Καλόδενδρο (Yayaağaç).

Στο Μυριόφυτο υπήρχαν τέσσερεις εκκλησίες: του Αγίου Ιωάννη, των Αγίων Θεοδώρων, του Αγίου Νικολάου και των Εισοδίων της Θεοτόκου. Στην Περίσταση οι εκκλησίες ήταν οι εξής: της Κοιµήσεως της Θεοτόκου, του Αγίου Νικολάου και του Αγίου Ιωάννου.

Επισκοπικός κατάλογος
+  Όνομα  Έτη  ΣημειώσειςΕπίσκοποι Περιστάσεως και Μυριοφύτου Γρηγόριος  ~ 1032 ~ 1038  Διονύσιος  ~ 1368  Μητροφάνης  ~ 1453  Σέργιος  ~ 1580 ~ 1590  Ευθύμιος  ~ 1590 Επίσκοποι Μυριοφύτου και Περιστάσεως Γαβριήλ  ; – Σεπτέμβριος 1622  Λαυρέντιος  Δεκέμβριος 1622 – μετά το 1637  Συμεών   ~ 1640 ~ 1659  Νεόφυτος  μετά το 1661 – Απρίλιος 1675  Θεοδόσιος  29 Απριλίου 1675 – ;  Ιωσήφ ή Ιωάσαφ  μετά το 1708 – μετά το 1714  Ιάκωβος  ~ 1725Omont, H. Liste des métropolitains et évêques grecs du Patriarcat de Constantinople vers 1725. – Révue de l'Orient latin, 1, 1893, 314. ~ 1728  Νικόδημος  μετά το 1743 – μετά το 1754  Καλλίνικος  ~ 1767 – μετά το 1784  Μελέτιος  1788 – Νοέμβριος 1794  κατόπιν Ηρακλείας Νεόφυτος  1795 – Μάιος 1821 †  αποκεφαλίστηκε από τους Οθωμανούς Σεραφείμ  1821/2 – 16 Δεκεμβρίου 1834 †  Ηγούμενος της Ιεράς Μονής Αγίου Ιωάννου του Θεολόγου Περιστάσεως Νεόφυτος (Τσοκάνης)  1835 – 21 Φεβρουαρίου 1863 †  Γρηγόριος (Λεοντόπουλος)  14 Φεβρουαρίου 1864 – 3 Νοεμβρίου 1881 †  Γρηγόριος (Φωτεινός)  17 Φεβρουαρίου 1882 – 28 Φεβρουαρίου 1891  από Σιών, παραιτήθηκε Νικόδημος (Ανδρέου ή Κομνηνός)  17 Μαρτίου 1891 – Απριλίου 1894  παραιτήθηκε, αργότερα Βοδενών Κωνσταντίνος (Αποστόλου ή Βαλιούλης ή Κωνσταντινίδης)  20 Ιουλίου 1895 – 2 Δεκεμβρίου 1899  παύθηκε, αργότερα Γάνου και Χώρας Σμάραγδος (Χατζηευσταθίου)  27 Φεβρουαρίου 1900 – 21 Φεβρουαρίου 1908  κατόπιν ΜογλενώνΜητροπολίτες Μυριοφύτου και Περιστάσεως Φιλόθεος (Μιχαηλίδης)  11 Μαρτίου 1908 – 15 Φεβρουαρίου 1916 † από Χαριουπόλεως, από τον Ιανουάριο 1909 Μητροπολίτης Σωφρόνιος (Σταμούλης)  5 Μαρτίου 1917 – 9/22 Μαΐου 1923  α΄ θητεία, επαύθη Καλλίνικος (Λαμπρινίδης)  9/22 Μαΐου 1923 – 15 Απριλίου 1924  από Κρήνης, κατόπιν εκ νέου Κρήνης Σωφρόνιος (Σταμούλης)  15 Απριλίου 1924 – 7 Οκτωβρίου 1924  β΄ θητεία, κατόπιν Βεροίας Ειρηναίος (Ιωαννίδης) 4 Σεπτεμβρίου 2000 – σήμερα  από Ευδοκιάδος

 Παραπομπές 

 Πηγές 






Μυριοφυτου

Κατηγορία:Ανατολική Θράκη